́ва, гла́съ д҃: ́сь празднолю́бныхъ собо́ри соше́дшеся, ра́достнымъ лице́мъ и чи́стымъ се́рдцемъ, духо́внѣ соста́вимъ ли́къ: не въ кѷмва́лѣхъ іуде́йски, но въ сокруше́нныхъ сердца́хъпохваля́юще хрс̑та̀ и́стиннаго бг҃а на́шего, прославля́ющаго ст҃ы̂я своя̂, до́бляго рѡма́на съ даві́домъ, и́хже ны́нѣ многоцѣле́бную и чудотво́рную ра́ку ѡбстоя́ще, любе́знѡ ѡблобыза́емъ, глаго́люще: ра́дуйтеся, я́кѡ хрс̑то́вы за́пѡвѣди по ѻ́бразу соблю́дшіи: ра́дуйтеся, я́кѡ смире́ніе хрс̑то́во воспріи́мшіи, и ника́коже сопроти́вистеся бра́ту и врагу̀, неми́лостивнѡ убива́ющему тѣлеса̀ ва̂ша: ра́дуйтеся, я́кѡ лю́ди ва́шя ко и́стиннѣй вѣ́рѣ наставля́ющіи, рѡма́не пречу́дне и неѕло́биве даві́де, ѻте́честву ва́шему пресвѣ́тліи свѣти́льницы, и мл҃твенницы дерзнове́нніи ѡ душа́хъ на́шихъ